**Ministru kabineta noteikumu projekta "Grozījumi Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir veikt grozījumus Ministru kabineta 2017.gada 22. augusta noteikumos Nr.495.  Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" (turpmāk – SAM 4.3.1.) otrās projektu iesniegumu atlases kārtas ietvaros valsts atbalsts tiek sniegts saskaņā ar Komisijas regulas Nr.651/2014 38. un 46. pantu. SAM 4.3.1. ietvaros pieejamais Kohēzijas fonda (turpmāk – KF) līdzfinansējums tiek sniegts granta veidā 30 % apmērā no projekta attiecināmajām izmaksām projektiem, kuru ietvaros tiek veikti ieguldījumi siltumenerģijas akumulācijas iekārtās, un 40 % apmērā no projekta attiecināmajām izmaksām projektiem, kuru ietvaros tiek veikti ieguldījumi siltumavotu un siltumenerģijas pārvades un sadales sistēmas energoefektivitātes paaugstināšanā. Komisijas regulā Nr. 651/2014 ietvertie maksimālās atbalsta intensitātes nosacījumi ierobežo pašvaldību centralizētās siltumapgādes uzņēmumu iespējas saņemt pašvaldības galvojumu aizdeva saņemšanai kredītiestādēs, līdz ar to tiek apdraudēta lielākā daļa SAM 4.3.1. otrajā projektu iesniegumu atlases kārtā iesniegto projektu īstenošana un SAM 4.3.1. 2018. gada finanšu mērķa sasniegšana.  Lai sekmīgi izmantotu KF finansējumu un sniegtu iespēju centralizētās siltumapgādes uzņēmumiem saņemt atbalstu siltumavotu un pārvades un sadales sistēmu energoefektivitātes paaugstināšanai, un siltumenerģijas akumulācijas iekārtu uzstādīšanai un būvniecībai, MK noteikumos Nr. 495 nepieciešams paredzēt papildu valsts atbalsta sniegšanas nosacījumus, nosakot, ka SAM 4.3.1. otrās projektu iesniegumu atlases kārtas ietvaros valsts atbalstu iespējams sniegt arī kā valsts atbalstu attiecībā uz kompensāciju par sabiedriskajiem pakalpojumiem tiem komersantiem, kuriem uzticēts sniegt pakalpojumus ar vispārēju tautsaimniecisku nozīmi, saskaņā ar Komisijas lēmumu Nr.2012/21/ES. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas "Izaugsme un nodarbinātība" (turpmāk – darbības programma) 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" (turpmāk – SAM 4.3.1.) otrās projektu iesniegumu atlases kārtas ietvaros ir apstiprināti 39 projektu iesniegumi par kopējo pieprasīto Kohēzijas fonda (turpmāk – KF) finansējumu 13,4 milj. *euro* apmērā.  Valsts atbalsts SAM 4.3.1. ietvaros tiek sniegts saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014), 46. pantu "Ieguldījumu atbalsts energoefektīvai centralizētajai siltumapgādei un dzesēšanai" un 38. pantu "Ieguldījumu atbalsta energoefektivitātes pasākumiem". SAM 4.3.1. otrās projektu iesniegumu atlases kārtas ietvaros atbalsta centralizētās siltumapgādes (turpmāk – CSA) uzņēmumiem tik sniegts granta veidā:   * 40 % apmērā no projekta attiecināmajām izmaksām, ja projekta ietvaros tiek veikti ieguldījumi CSA siltumavota vai pārvades un sadales sistēmas energoefektivitātes paaugstināšanā; * 30 % apmērā no projekta attiecināmajām izmaksām, ja projekta ietvaros tiek veikti ieguldījumi siltumenerģijas akumulācijas iekārtas uzstādīšanā un būvniecībā.   Komisijas regulas Nr.651/2014 46. panta 3.punktā ir noteikts, ka atbalsta intensitāte ražošanas avotam nepārsniedz 45 % no projekta attiecināmajām izmaksām, un to ir iespējams paaugstināt par 20 % atbalstam, ko piešķir maziem uzņēmumiem, un par 10 % atbalstam, ko piešķir vidējiem uzņēmumiem. Praktiski tas nozīmē, ka CSA uzņēmumiem, kuri īsteno projektu SAM 4.3.1. otrās projektu iesniegumu atlases kārta ietvaros, un kuri projekta ietvaros veic ieguldījumus CSA siltumavota vai pārvades un sadales sistēmas energoefektivitātes paaugstināšanā, papildu pieejamais valsts atbalsta apjoms citās atbalsta programmās vai pašvaldības izdevuma vai galvojuma formā (neskaitot SAM 4.3.1. otrās atlases kārtas ietvaros pieejamo KF līdzfinansējuma apjomu 40 % apmērā no projekta attiecināmajām izmaksām) ir pieejams šādos apjomos:   * lielajiem uzņēmumiem – 5 % apmērā no projekta attiecināmajām izmaksām; * vidējiem uzņēmumiem – 15 % apmērā no projekta attiecināmajām izmaksām; * mazajiem uzņēmumiem – 25 % apmērā no projekta attecināmajām izmaksām.   Savukārt, Komisijas regulas Nr.651/2014 38. panta 4. un 5. punktā ir noteikts, ka atbalsta intensitāte nepārsniedz 30 % no projekta attiecināmajām izmaksām, un to ir iespējams paaugstināt par 20 % atbalstam, ko piešķir maziem uzņēmumiem, un par 10 % atbalstam, ko piešķir vidējiem uzņēmumiem. Praktiski tas nozīmē, ka CSA uzņēmumiem, kuri īsteno projektu SAM 4.3.1. otrās projektu iesniegumu atlases kārta ietvaros, un kuri projekta ietvaros veic ieguldījumus siltumenerģijas akumulācijas iekārtas uzstādīšanā un būvniecībā, papildu pieejamais valsts atbalsta apjoms citās atbalsta programmās vai pašvaldības izdevuma vai galvojuma formā (neskaitot SAM 4.3.1. otrās atlases kārtas ietvaros pieejamo KF līdzfinansējuma apjomu 30 % apmērā no projekta attiecināmajām izmaksām) ir pieejams šādos apjomos:   * lielajiem uzņēmumiem – 0 % apmērā no projekta attiecināmajām izmaksām; * vidējiem uzņēmumiem – 10 % apmērā no projekta attiecināmajām izmaksām; * mazajiem uzņēmumiem – 20 % apmērā no projekta attecināmajām izmaksām.   Veicot SAM 4.3.1. otrās projektu iesniegumu atlases kārtas ietvaros iesniegto projektu iesniegumu vērtēšanu, secināts, ka lielākā daļa projektu iesniedzēju (arī mazo pašvaldību CSA uzņēmumi) klasificējami kā lielie uzņēmumi, atbilstoši Komisijas regulas Nr.651/2014 I pielikuma 3.pantam, līdz ar to iespēja iegūt papildu atbalstu subsīdijas, pašvaldības aizdevuma vai pašvaldības galvojuma formā ir ierobežota.  Konsultējoties ar projektu iesniedzējiem, Latvijas Pašvaldību savienības, Latvijas Lielo pilsētu asociācijas, Latvijas Siltumuzņēmumu asociācijas un Latvijas Komercbanku asociācijas pārstāvjiem secināts, ka komercbankas pašvaldību CSA uzņēmumiem neizsniedz aizdevumus, ja pašvaldības par attiecīgajiem aizdevumiem nesniedz galvojumus. Līdz ar to pastāv būtisks risks, ka SAM 4.3.1. ietvaros apstiprinātie projekti netiks īstenoti finansējuma trūkuma dēļ, un vairāki CSA uzņēmumi ir lūguši veikt grozījumus Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi" (turpmāk – MK noteikumi Nr. 495).  Lai izmantotu KF finansējumu un sniegtu iespēju CSA uzņēmumiem saņemt atbalstu siltumavotu un pārvades un sadales sistēmu energoefektivitātes paaugstināšanai, un siltumenerģijas akumulācijas iekārtu uzstādīšanai un būvniecībai, MK noteikumos Nr. 495 nepieciešams paredzēt papildu valsts atbalsta sniegšanas nosacījumus, nosakot, ka SAM 4.3.1. otrās projektu iesniegumu atlases kārtas ietvaros valsts atbalstu iespējams sniegt arī kā valsts atbalstu attiecībā uz kompensāciju par sabiedriskajiem pakalpojumiem tiem komersantiem, kuriem uzticēts sniegt pakalpojumus ar vispārēju tautsaimniecisku nozīmi, saskaņā ar Eiropas Komisijas 2011.gada 20.decembra lēmumu 2012/21/ES par Līguma par Eiropas Savienības darbību [106.panta](http://likumi.lv/doc.php?id=217641#p106) 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr.2012/21/ES).  Komisijas lēmuma Nr. 2012/21/ES 2.panta 1.punkts nosaka, ka attiecīgo lēmumu piemēro valsts atbalstam attiecībā uz kompensāciju par sabiedrisko pakalpojumu sniegšanu, kas piešķirta uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, kā minēts LESD 106. panta 2. punktā, un kas ietilpst vienā no turpmāk minētajām kategorijām.  Saskaņā ar Komisijas lēmuma Nr. 2012/21/ES preambulas 8. punktu Eiropas Savienības līmenī nav izstrādāta vienota pakalpojuma ar vispārēju tautsaimniecības nozīmi definīcija, līdz ar to dalībvalstīm ir iespējas to definēt. Tomēr, lai uzskatītu, ka atbalsts ir saderīgs ar Eiropas Savienības iekšējo tirgu, dalībvalstīm ir jāievēro Komisijas lēmumā Nr. 2012/21/ES ietvertie nosacījumi, kas cita starpā pieļauj valsts atbalsta intensitāti līdz 100 % no kopējām projekta attiecināmajām izmaksām un finansējuma saņēmējam nav noteikts pienākums daļu finansējuma, kas nepieciešams projekta attiecināmo izmaksu segšanai nodrošināt no līdzekļiem, kas nav saistīti ar publisku atbalstu.  Atbalsts tiek sniegts kā kompensācija par sabiedriskajiem pakalpojumiem tiem komersantiem, kuriem pakalpojumus ar vispārēju tautsaimniecisku nozīmi sniegšana ir uzticēta ar pilnvarojumu (līgums ar pašvaldību, pašvaldības lēmums, u.c.), kurā ir ietverts:  a) sabiedrisko pakalpojumu pienākumu saturs un ilgums;  b) uzņēmums un attiecīgā teritorija;  c) jebkādu to ekskluzīvo vai īpašo tiesību būtība, kuras uzņēmumam piešķīrusi piešķīrējiestāde;  d) kompensācijas mehānisma apraksts un aprēķināšanas, kontroles un pārskatīšanas parametri;  e) pasākumi, lai novērstu un atgūtu jebkādu pārmērīgu kompensāciju;  f) atsauce uz Komisijas lēmumu Nr. 2012/21/ES.  Finansējuma saņēmējam ir jānodrošina, ka:   1. kompensācijas summa nepārsniedz summu (15 000 000 euro vidēji gadā pilnvarojuma laikā) , kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu; 2. saprātīga peļņa nozīmē kapitāla rentabilitātes koeficientu, kas būtu vajadzīgs tipiskam uzņēmumam, apsverot pakalpojuma ar vispārēju tautsaimniecisku nozīmi sniegšanu visā pilnvarojuma periodā, ņemot vērā riska līmeni. “Kapitāla rentabilitātes koeficients” nozīmē iekšējo peļņas normu, ko uzņēmums gūst par savu ieguldīto kapitālu pilnvarojuma periodā. Riska līmenis ir atkarīgs no attiecīgās nozares, pakalpojuma veida un kompensācijas īpašībām.”   Ievērojot augstāk minēto, Ekonomikas ministrija ir izstrādājusi MK noteikumu Nr. 495 grozījumu projektu, saskaņā ar kuru finansējuma saņēmējiem tiek dota iespēja iesniegt Centrālajai finanšu un līgumu aģentūrai (turpmāk – CFLA) pieteikumu ar lūgumu pārkvalificēt piešķirto Eiropas Savienības Kohēzijas fonda finansējumu, kā valsts atbalstu komersantam, kas sniedz pakalpojumus ar vispārēju tautsaimniecisku nozīmi.  Papildus norādām, ka Komisijas lēmuma Nr.2012/21/ES 5.panta 1.punktā ir noteikts, ka kompensācijas summa uzņēmumam nedrīkst būt lielāka par summu, kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu. Saskaņā ar Sabiedrisko pakalpojumu regulēšanas komisijas (turpmāk – SPRK) padomes 2010.gada 14.aprīļa lēmumā Nr.1/7 „Siltumenerģijas apgādes pakalpojumu tarifu aprēķināšanas metodika” ietverto metodoloģiju SPRK uzrauga, lai netiek pārsniegta uzņēmuma maksimāli pieļaujamā kopkapitāla rentabilitāte. SPRK Metodika nosaka maksimāli pieļaujamo kopkapitāla, kas koriģēts ar ES struktūrfondu ieguldījumiem, rentabilitāti un peļņas lielumu, un tajā iestrādātā maksimālās peļņas noteikšanas formula nepieļauj par 10 % lielāku koriģētā kopkapitāla rentabilitāti. Ja SPRK konstatē, ka uzņēmuma kopkapitāla rentabilitāte pārsniedz 10 %, uzņēmuma ir pienākums samazināt siltumenerģijas pakalpojumu tarifu vai veikt citas izmaiņas, kas nodrošina uzņēmuma kopkapitāla atbilstību SPRK metodikā noteiktajam. Līdz ar to norādām, ka SPRK atbilstoši metodoloģijai uzrauga un nodrošina, Komisijas lēmuma Nr.2012/21/ES 5.panta 1.punktā ietverto nosacījumu, un CFLA un pilnvarojuma sniedzējam attiecīgo nosacījumu atkārtoti pārbaudīt nav nepieciešams.  Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus CFLA vai ar CFLA būs noslēguši civiltiesiskus līgumus par projektu īstenošanu. Tādejādi, lai nodrošinātu, ka attiecīgās normas tiks ievērotas, CFLA, saņemot finansējuma saņēmēja iesniegumu pārskatīt valsts atbalsta shēmu, ierosinās veikt grozījumus noslēgtajos līgumos atbilstoši spēkā esošajam tiesiskajam regulējumam.  SAM 4.3.1. otrās projektu iesniegumu atlases kārtas ietvaros ir apstiprināti visi projektu iesniegumi, kas pēc būtības atbilst MK noteikumu Nr. 495 prasībām. Lai neapdraudētu projektu īstenošanu 2018.gada būvniecības sezonā, un darbības programmā noteiktā SAM 4.3.1. ES fondu starpposma finanšu mērķa sasniegšanu, kā arī lai neradītu papildu administratīvo slogu CFLA un projektu iesniedzējiem, un neveiktu projektu attiecināmo izmaksu pārrēķinu, tiek noteikts, ka arī tajos gadījumos, kad valsts atbalsts tiek sniegts saskaņā ar Komisijas lēmumu Nr. 2012/21/ES, attiecināmās izmaksas attiecībā uz centralizētās siltumapgādes avotu ir papildu izmaksas. Papildu izmaksas atbilst Komisijas regulas Nr. 651/2014 46. panta 2. punktā noteiktajam (MK noteikumu Nr. 495 43. punkts). Arī akumulācijas iekārtas uzstādīšanas un būvniecības gadījumā attiecināmas ir papildu izmaksas saskaņā ar Komisijas regulas Nr. 651/2014 2. panta 124. punktu un 38. panta 3. punktu (MK noteikumu Nr. 495 45. punkts). Kā arī tiek noteikts, ka attiecināmās izmaksas attiecībā uz pārvades un sadales tīklu ir ieguldījuma izmaksas saskaņā ar Komisijas regulas Nr. 651/2014 46. panta 5. un 6. punktu. Tāpat tiek noteikts, ka SAM 4.3.1. otrās projektu iesniegumu atlases kārtas ietvaros atbalsts tiek piešķirts ieguldījumiem energoefektīvas centralizētās siltumapgādes sistēmā, kas atbilst Komisijas regulas Nr. 651/2014 2. panta 124. punktā noteiktajam (MK noteikumu Nr. 495 18. punkts).  Ja projekta ietvaros atbalsts tiek sniegts saskaņā ar Komisijas lēmumu Nr. 2012/21/ES, finansējuma saņēmējam CFLA nepieciešams iesniegt šādus papildu dokumentus:   * iesniegumu pārskatīt valsts atbalsta shēmu; * līgumu, kas noslēgts ar pašvaldību, vai pašvaldības lēmumu, ka projekta iesniedzējam tiek uzticēts sniegt pakalpojumu ar vispārēju tautsaimniecisku nozīmi, kas noslēgts uz laiku līdz 10 gadiem, saskaņā ar Komisijas lēmuma Nr. 2012/21/ES 2. panta 2. punktā noteikto; * apliecinājumu, ka kompensācija par sabiedriskā pakalpojuma sniegšanu nepārsniegs 15 000 000 *euro* vidēji gadā pilnvarojuma laikā saskaņā ar Komisijas lēmuma Nr.2012/21/ES 2. panta 1. punkta a) apakšpunktu.   Papildus finansējuma saņēmējs:   * veic tehniskus labojumus apstiprinātajā projekta iesniegumā atbilstoši CFLA norādītajam, ja nepieciešams; * nodrošina, ka atbalsta summa nepārsniegs kompensācijas apjomu, kas noteikts Komisijas lēmuma Nr. 2012/21/ES 5. panta 1. punktā.   Atbilstoši Komisijas lēmuma Nr. 2012/21/ES 6. panta 1. punktā noteiktajam CFLA reizi trijos gados ir tiesības veikt pārbaudi par izmaksātā kompensācijas apjoma atbilstību Komisijas lēmuma Nr. 2012/21/ES 5. pantā noteiktajam.  Ja CSA uzņēmums ir saņēmis atbalstu, kas pārsniedz Komisijas lēmuma Nr. 2012/21/ES 5. panta 1. punktā noteikto apjomu, CFLA saskaņā ar Komisijas lēmuma Nr. 2012/21/ES 6. panta 2. punktu ir tiesības attiecīgajam uzņēmuma pieprasīt atmaksāt saņemto pārmērīgo kompensāciju;   * izpilda visus nosacījumus, kas ietverti ar CFLA noslēgtajā līgumā par projekta īstenošanu, tai skaitā, nosacījumus par projekta īstenošanas ilgumu.   Finansējuma saņēmējs var lūgt CFLA pārskatīt valsts atbalsta shēmu līdz 2018.gada 31.decembrim.  Papildus norādām, ka pilnvarojuma sniedzēja (attiecīgās pašvaldības) pienākums ir uzraudzīt, lai kompensācija par sabiedriskā pakalpojuma sniegšanu nepārsniegs 15 000 000 *euro* vidēji gadā pilnvarojuma laikā, kā arī ietvert pilnvarojuma līgumā visus nepieciešamos nosacījumus kompensācijas uzraudzīšanai un pārkompensācijas atgūšanai.  Ekonomikas ministrija ir izvērtējusi iespējamos riskus, kas saistīti ar finansējuma saņēmēja tiesiskās paļāvības principa un tiesiskās noteiktības principa pārkāpumiem, ierosinot grozījumus MK noteikumos Nr. 495. Ierosinātie grozījumi ir tiešā cēloņsakarībā ar nepieciešamību veikt grozījumus jau nodibinātās attiecībās, proti, jaunās normas tiks piemērotas uz jau nodibinātām un turpinātām tiesiskām attiecībām. Tomēr tiem piemitīs brīvprātīgs raksturs, proti, tikai tiem finansējuma saņēmējiem, kuri vēlēsies pārkvalificēt piešķirto atbalstu, būs nepieciešams veikt grozījumus līgumā par projekta īstenošanu.  Atbilstoši demokrātiskas republikas jēdzienam valsts pienākums savā rīcība ir ievērot tiesiskas valsts pamatprincipus, tai skaitā tiesiskās paļāvības un tiesiskās noteiktības principus. Ekonomikas ministrija norāda, ka atbilstoši Augstākās tiesas Senāta Administratīvo lietu departamenta 2011.gada 24.novembra spriedumam SKA – 708/2011 attiecīgo principu pastāvēšana neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts (sk. Satversmes tiesas 2010.gada 6.decembra sprieduma lietā Nr.2010-25-01 4.punktu).  Noteikumu projekts sniedz risinājumu tiem finansējuma saņēmējiem, kuriem nav iespējams iegūt privātos līdzekļus projekta īstenošanai bez papildu pašvaldības atbalsta, kas ir attaisnojami ar visas sabiedrības interešu aizsardzību.  Noteikumu projektā iekļautās prasības uzskatāmas par finansējuma saņēmējiem labvēlīgākām un ir atbalstāmas jau uz nodibinātām tiesiskajām attiecībām ar nosacījumu, ka finansējuma saņēmējs tam ir piekritis.  Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu un nav pierādījumu par personu tiesību aizskārumu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Tieslietu ministrija, Finanšu ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.3.1. un otrās projektu iesniegumu atlases kārtas mērķa grupa ir siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām.  Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde.  Noteikumu projekts paredz pozitīvu ietekmi uz tautsaimniecību, jo ar to tiek nodrošināts finansējums centralizētās siltumapgādes sistēmas energoefektivitātes paaugstināšanai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Noteikumu projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Noteikumu projekts šo jomu neskar** |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   * 1. Eiropas Komisijas 2011.gada 20.decembra lēmums 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr. 2012/21/ES)   2. Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr. 651/2014);   3. Komisijas 2013.gada 18.decembra Regula (ES) Nr.1407/2013 par Līguma par ES darbību 107.un 108.panta piemērošanu de minimis atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013); |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:   1. Komisijas lēmums Nr. 2012/21/ES; 2. Komisijas regula Nr.651/2014; 3. Komisijas regula Nr.1407/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 38.pants | Vispārīga atsauce noteikumu projekta 1. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. pants | Vispārīga atsauce noteikumu projekta 1. punktā | *Ieviesta pilnībā* | *Neparedz stingrākas prasības* |
| Komisijas lēmums Nr. 2012/12/ES | Noteikumu projekta 1. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. panta 6. punkts | Noteikumu projekta 2. punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46. pants | Vispārīga atsauce noteikumu projekta 2. punktā | *Ieviesta pilnībā* | *Neparedz stingrākas prasības* |
| Komisijas lēmuma Nr. 2012/21/ES 4. pants | Noteikumu projekta 3. punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38. pants | Vispārīga atsauce noteikumu projekta 4. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46. pants | Vispārīga atsauce noteikumu projekta 4. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38. pants | Vispārīga atsauce noteikumu projekta 5. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46. pants | Vispārīga atsauce noteikumu projekta 5. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2. panta 23. punkts | Noteikumu projekta 5. punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38. pants | Vispārīga atsauce noteikumu projekta 6. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46. pants | Vispārīga atsauce noteikumu projekta 6. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38. pants | Vispārīga atsauce noteikumu projekta 7. punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46. pants | Vispārīga atsauce noteikumu projekta 7. punktā | *Ieviesta pilnībā* | *Neparedz stingrākas prasības* |
| Komisijas lēmuma Nr.2012/21/ES 2.panta 1.punkta a)apakšpunkts | Noteikumu projekta 9.punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 12. pants | Noteikumu projekta 12. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 38. pants | Vispārīga atsauce noteikumu projekta 12. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. pants | Vispārīga atsauce noteikumu projekta 12. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 1407/2013 6. panta 4. punkts | Noteikumu projekta 12. punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce noteikumu projekta 12. punktā | *Ieviesta pilnībā* | *Neparedz stingrākas prasības* |
| Komisijas lēmuma Nr. 2012/21/ES 8.pants | Vispārīga atsauce noteikumu projekta 13. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 38. pants | Vispārīga atsauce noteikumu projekta 15. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. pants | Vispārīga atsauce noteikumu projekta 15. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 9. panta 1. un 4. punkts | Noteikumu projekta 15. punkts | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. pants | Vispārīga atsauce noteikumu projekta 16. punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46. panta 6. punkts | Vispārīga atsauce noteikumu projekta 16. punktā | *Ieviesta pilnībā* | *Neparedz stingrākas prasības* |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| **Noteikumu projekts šo jomu neskar** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicēs informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts tiks publicēts Ekonomikas ministrijas tīmekļvietnē |
| 3. | Sabiedrības līdzdalības rezultāti | Izstrādāts Noteikumu projekts, kas steidzamības kārtībā tiks nosūtīts saskaņošanai Finanšu ministrijai un Tieslietu ministrijai.  Par noteikumu projektu un tā virzību tiks informēti sadarbības partneri. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Centrālā finanšu un līgumu aģentūra savas kompetences ietvaros.  Noteikumu projekts tiks realizēts iesaistītajām institūcijām esošo finanšu līdzekļu un cilvēkresursu ietvaros. |
| 3. | Cita informācija | Nav. |

**Ministru prezidenta biedrs, Edgars Rinkēvičs**

**Ekonomikas ministra vietā**

**Ārlietu ministrs**

**Vīza: Valsts sekretārs Ē.Eglītis**

Immermane, 67013131

[Liva.Immermane@em.gov.lv](mailto:Liva.Immermane@em.gov.lv)